ΓΡΑΠΤΗ ΕΡΩΤΗΣΗ E-0661/01

υποβολή: Philip Bushill-Matthews (PPE-DE) προς την Επιτροπή

(6 Μαρτίου 2001)

Θέμα: Το Ευρωπαϊκό Συμβούλιο της Λισσαβόνας και οι επενδύσεις

Το Ευρωπαϊκό Συμβούλιο της Λισσαβόνας του 2000 κάλεσε το Συμβούλιο και την Επιτροπή να λάβουν από κοινού με τα κράτη μέλη τα αναγκαία μέτρα με σκοπό την βελτίωση του περιβάλλοντος για τις ιδιωτικές επενδύσεις στην έρευνα, για τις εταιρικές σχέσεις Ε&Α και για τις νεοσύστατες επιχειρήσειςψηλής τεχνολογίας, με τη χρήση φορολογικών πολιτικών, επιχειρηματικών κεφαλαίων και στήριξης από την ΕΤΕπ. Τι πρόοδος έχει επιτελεσθεί στον τομέα αυτό μετά τη σύνοδο της Λισσαβόνας, ιδίως όσον αφορά συγκεκριμένα παραδείγματα;

Απάντηση του κ. Busquin εξ ονόματος της Επιτροπής

(4 Μαΐου 2001)

Μετά το Ευρωπαϊκό Συμβούλιο της Λισσαβόνας έχουν ξεκινήσει πολλές δράσεις σε ευρωπαϊκό επίπεδο για την τόνωση των ιδιωτικών επενδύσεων στον τομέα της έρευνας και της τεχνολογικής καινοτομίας.

Έχουν ενισχυθεί οι δράσεις για τη δικτύωση των συντελεστών της έρευνας και τη χρηματοδότηση της καινοτομίας με κεφάλαια κινδύνου πουλοποιούνται στο πλαίσιο των πρωτοβουλιών της Κοινότητας, με στόχο να τονωθεί η σύσταση και η ανάπτυξη τεχνολογικών επιχειρήσεων. Στην πρόταση της Επιτροπής της 21ης Φεβρουαρίου 2001 σχετικά με το πρόγραμμα πλαίσιο έρευνας 2002-2006(1)πογραμμίζεται ότι τα δίκτυα αριστείας και τα ολοκληρωμένα έργα συνεπάγονται κατ'ανάγκη δραστηριότητες διαχείρισης, μεταφοράς και αξιοποίησης των γνώσεων που προκύπτουν. Τα ολοκληρωμένα έργα, που θα σχεδιαστούν ως δράσεις σημαντικής κλίμακας και θα διενεργηθούν κατά προτίμηση από συμπράξεις του δημοσίου και του ιδιωτικού τομέα, θα επιφέρουν σημαντική κινητοποίηση κονδυλίων για τηνλοποίηση επακριβώς καθορισμένων στόχων.

Για να προωθηθεί η καλύτερη χρησιμοποίηση των φορολογικών μέτρων σε θέματα έρευνας και καινοτομίας, η Επιτροπή θα ξεκινήσει προσεχώς έρευνα για τον εντοπισμό των βέλτιστων πρακτικών εν προκειμένω.

Στην ανακοίνωσή της για το Ευρωπαϊκό Συμβούλιο της Στοκχόλμης της 23/24ης Μαρτίου 2001 με τίτλο Αξιοποίηση του δυναμικού της Ευρωπαϊκής Ένωσης: εδραίωση και επέκταση της στρατηγικής της Λισσαβόνας, η Επιτροπή ανήγγειλε την πρόθεσή της να αναθεωρήσει μέχρι το τέλος του 2001 το κοινοτικό πλαίσιο σχετικά με τις κρατικές ενισχύσεις για την έρευνα και την ανάπτυξη.

Κατόπιν πρότασης της Επιτροπής, το Συμβούλιο ενέκρινε στις 20 Δεκεμβρίου 2000 το πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρές και μεσαίου μεγέθους επιχειρήσεις (ΜΜΕ) (2001-2005), το οποίο δίδει σημαντική προτεραιότητα στα μέσα χρηματοδότησης, ιδιαίτερα για την ίδρυση καινοτόμων επιχειρήσεων με τη συμβολή κεφαλαίων κινδύνου.

Η Ευρωπαϊκή Τράπεζα Επενδύσεων (ΕΤΕ) ξεκίνησε την Πρωτοβουλία για την καινοτομία 2000, η οποία αποσκοπεί στην ενίσχυση της χρηματοδότησης της έρευνας και των κεφαλαίων κινδύνου. Η ΕΤΕ διπλασίασε τη συμμετοχή της σε επενδυτικά κεφάλαια σε 2 δισεκατ. μέχρι το 2003.

Επιπλέον, η Ευρωπαϊκή Επιτροπή και η ΕΤΕ καθόρισαν τρία πεδία συνεργασίας και από κοινού δράσεων στον τομέα της έρευνας και της καινοτομίας: ερευνητικέςποδομές, βιομηχανική έρευνα και ανάπτυξη που απευθύνονται στην αγορά, καθώς και χρηματοδότηση νεότευκτων επιχειρήσεων και δυναμικών επιχειρηματικών κέντρων με κεφάλαια κινδύνου. Ο στόχος είναι να εδραιωθεί πλαίσιο συνεργασίας ώστε να αναπτυχθούν οι συμπληρωματικές ενέργειες και οι συνέργειες μεταξύ αυτών των δύο οργάνων.

(1) COM(2001)94 τελικό.